[{"text_idx": "#000002", "text": "Addysg Heddwch yng Nghanolbarth Cymru"}, {"text_idx": "#000003", "text": "Mae Jane Powell a Medi James wedi ail gychwyn cynnal sesiynau Addysg Heddwch ar o\u0302l toriad Covid. Maent wedi bod gyda disgyblion Blwyddyn 6 Ysgol Plascrug, Aberystwyth. Fe welir nhw yn y llun yn cymryd rhan yn stori\u2019r chwant am \u2018Maltesers\u2019 ac yn gorfod datrys anghydfod a cheisio deall y cyfryngu sy\u2019n gorfod digwydd os am ddatrysiad sy\u2019n golygu bod y ddwy yn ennill."}, {"text_idx": "#000005", "text": "Gwneir y sesiynau yn ystod \u2018amser cylch\u2019 gan ddefnyddio cymysgedd o drafodaethau, gwaith par gemau a drama. Byddant yn defnyddio amser tawel a chyflwyno ymarferion anadlu a chynnig sgiliau i\u2019r disgyblion ar sut i ddelio a straen ei hunan. Arbrofir ar ffyrdd diogel o fynegi dicter; annog empathi a sgiliau gwrando; chwilio heddwch o fewn eu hunain ac anelu at ddatrys gwrthdaro a chyfryngu cyfoedion."}, {"text_idx": "#000006", "text": "Mae\u2019r sesiynau yn cwmpasu thema\u0302u\u2019r Cwricwlwm newydd i Gymru a chant eu croesawu ganathrawon a phenaethiaid ysgolion. Yn ogystal fe ddywed Jane a Medi \u201cmae cael bod yng nghwmni plant yn sbort yn ogystal a\u0302\u2019n hatgoffa o ba mor galed yw gwaith athro yn tywys plant trwy heriau addysg heddiw\u201d."}]